জানা যায়, এভাবে ভেদভেদী, যুব উন্নয়ন অফিস এলাকা, রাঙ্গাপানি, শিমুলতলী, রূপনগরসহ রাঙামাটি শহর এবং জেলার বিভিন্ন উপজেলায় এখনো ঝুঁকিতে বাস করছে অসংখ্য মানুষ। শুধু রাঙামাটি শহরে ৩৩ স্থান এবং ৫৬৩ পরিবারকে পাহাড়ধসের ঝুঁকিপূর্ণ চিহ্নিত করেছে জেলা প্রশাসন। এসব ঝুঁকিপূর্ণ পরিবারকে পূর্বপ্রস্তুতি হিসেবে নিরাপদে সরে যেতে বলা হয়েছে। ঝুঁকিপূর্ণ স্থানে সাইনবোর্ড বসিয়ে সেখানে বাস করতে নিষেধ করে দেওয়া হয়েছে। ২০১৭ সালের ১৩ জুন ভয়াল পাহাড়ধসে রাঙামাটিতে ৫ সেনা সদস্যসহ ১২০ জনের প্রাণহানি ঘটে। আহত হয় প্রায় দেড় শতাধিক।